รัฐบาลไทย-ข่าวทำเนียบรัฐบาล-ผู้ว่าฯ เมืองปากน้ำโพ ขับเคลื่อนการสร้างความมั่นคงทางอาหารอย่างต่อเนื่อง จัดกิจกรรม “ผู้ว่าฯ ปลูกผัก ด้วยรัก ร่วมแบ่งปัน” เพื่อเป็นแบบอย่าง “ผู้นำต้องทำก่อน” พร้อมขยายผลให้ประชาชน
วันอังคารที่ 30 มกราคม 2567
30/01/2567
ผู้ว่าฯ เมืองปากน้ําโพ ขับเคลื่อนการสร้างความมั่นคงทางอาหารอย่างต่อเนื่อง จัดกิจกรรม “ผู้ว่าฯ ปลูกผัก ด้วยรัก ร่วมแบ่งปัน” เพื่อเป็นแบบอย่าง “ผู้นําต้องทําก่อน” พร้อมขยายผลให้ประชาชน
ผู้ว่าฯ เมืองปากน้ําโพ ขับเคลื่อนการสร้างความมั่นคงทางอาหารอย่างต่อเนื่อง จัดกิจกรรม “ผู้ว่าฯ ปลูกผัก ด้วยรัก ร่วมแบ่งปัน” เพื่อเป็นแบบอย่าง “ผู้นําต้องทําก่อน” พร้อมขยายผลให้ประชาชนได้บริโภคผักปลอดสารพิษ ลดค่าใช้จ่ายในครัวเรือน สร้างสังคมแห่งการแบ่งปัน
ผู้ว่าฯ เมืองปากน้ําโพ ขับเคลื่อนการสร้างความมั่นคงทางอาหารอย่างต่อเนื่อง จัดกิจกรรม “ผู้ว่าฯ ปลูกผัก ด้วยรัก ร่วมแบ่งปัน” เพื่อเป็นแบบอย่าง “ผู้นําต้องทําก่อน” พร้อมขยายผลให้ประชาชนได้บริโภคผักปลอดสารพิษ ลดค่าใช้จ่ายในครัวเรือน สร้างสังคมแห่งการแบ่งปัน เสริมสร้างคุณภาพชีวิตที่ดีอย่างยั่งยืน
วันนี้ (30 ม.ค. 67) นายทวี เสริมภักดีกุล ผู้ว่าราชการจังหวัดนครสวรรค์ เปิดเผยว่า จังหวัดนครสวรรค์มุ่งขับเคลื่อนการสร้างความมั่นคงทางอาหารอย่างต่อเนื่อง โดยได้จัดกิจกรรม “ผู้ว่าฯ ปลูกผัก ด้วยรัก ร่วมแบ่งปัน” ซึ่งการเป็นการดําเนินการโดยให้ส่วนราชการและภาคีเครือข่ายปลูกผักไว้รับประทานหรือประกอบอาหารภายในครัวเรือน เพื่อเป็นแบบอย่าง “ผู้นําต้องทําก่อน” และเพื่อเป็นแนวทางให้กับประชาชนนําไปปฏิบัติ อันจะเป็นการส่งเสริมการลดรายจ่าย เพิ่มรายได้ภายในครัวเรือน สร้างความมั่นคงทางอาหาร โดยน้อมนําแนวทางตามพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” พร้อมทั้งรณรงค์ส่งเสริมการจัดทําถังขยะเปียกลดโลกร้อน สําหรับทิ้งขยะเศษอาหารในชีวิตประจําวัน และบริหารจัดการขยะตั้งแต่ต้นทาง ส่งเสริมให้รู้จักการคัดแยกขยะตามหลัก 3Rs (Reduce Reuse Recycle) คือ ใช้น้อย ใช้ซ้ํา และนํากลับมาใช้ใหม่ และยังเป็นการขับเคลื่อนวันดินโลก (World Soil Day) ของกระทรวงมหาดไทย ซึ่งกิจกรรมเหล่านี้ล้วนมุ่งเป้าไปที่การพัฒนาคน เพื่อให้คนไปพัฒนาพื้นที่ ยกระดับคุณภาพชีวิต สร้างความยั่งยืนให้ครอบครัว เเละชุมชน
นายทวี เสริมภักดีกุล ผู้ว่าราชการจังหวัดนครสวรรค์ กล่าวว่า จังหวัดนครสวรรค์ได้ร่วมกับชมรมแม่บ้านมหาดไทยจังหวัดนครสวรรค์ นําโดยนางวราภรณ์ เสริมภักดีกุล ประธานแม่บ้านมหาดไทยจังหวัดนครสวรรค์ พร้อมด้วย พัฒนาการจังหวัดนครสวรรค์ หัวหน้าส่วนราชการ และเจ้าหน้าที่สํานักงานพัฒนาชุมชนจังหวัดนครสวรรค์ ร่วมกันจัดกิจกรรม “ผู้ว่าฯ ปลูกผัก ด้วยรัก ร่วมแบ่งปัน” ครั้งที่ 4 ขึ้น เพื่อรณรงค์สร้างการรับรู้ การสร้างความมั่นคงทางอาหารอย่างต่อเนื่อง โดยในเดือนนี้มีหน่วยงานร่วมนําผักสวนครัว ผลไม้ และกล้าไม้ มาร่วมแบ่งบัน ได้แก่ อําเภอไพศาลี อําเภอท่าตะโก องค์การบริหารส่วนตําบลเขาชนกัน อําเภอแม่วงก์ สํานักงานพัฒนาสังคมและความมั่นคงของมนุษย์จังหวัดนครสวรรค์ และสํานักงานเกษตรจังหวัดนครสวรรค์ เพื่อเป็นตัวอย่างในการรณรงค์ให้มีการปลูกผักสวนครัวทุกครัวเรือนทั่วจังหวัดนครสวรรค์
นายทวี เสริมภักดีกุล ผู้ว่าราชการจังหวัดนครสวรรค์ กล่าวในช่วงท้ายว่า ขอขอบคุณหัวหน้าส่วนราชการ พี่น้องภาคีเครือข่าย ตลอดจนเจ้าหน้าที่สํานักงานพัฒนาชุมชนจังหวัดนครสวรรค์ ที่มาร่วมทํากิจกรรมให้บรรลุเป้าหมายไปได้ด้วยดีในวันนี้ และการทําให้จังหวัดนครสวรรค์เป็นพื้นที่แห่งความสุขนั้น จะต้องทําให้เป็นพื้นที่แห่งความช่วยเหลือเกื้อกูลกันด้วย เป็นสังคมแห่งการแบ่งปัน อันจะทําให้เกิดสังคมที่ผู้คนมีแต่ความรักใคร่ และเป็นสังคมที่พัฒนาอย่างยั่งยืนในทุกมิติ ไม่ว่าจะเป็นด้านสังคม เศรษฐกิจ และสิ่งแวดล้อม ซึ่งจังหวัดนครสวรรค์มีความมุ่งมั่นที่จะสร้างความมั่นคงในชีวิตให้กับพี่น้องประชาชน ทําให้เกิดความมั่นคงด้านอาหาร ทําให้สังคม ชุมชนของเรามีแหล่งผลิตอาหารที่มีคุณภาพ รวมทั้งสร้างงาน สร้างอาชีพ สร้างรายได้ให้กับประชาชนในชุมชน ทําให้ประชาชนในพื้นที่มีความเป็นอยู่ที่ดีอย่างยั่งยืน สอดคล้องกับเป้าหมายการพัฒนาที่ยั่งยืนขององค์การสหประชาชาติ พร้อมทั้งนํานโยบายของกระทรวงมหาดไทยที่มุ่งทําให้เกิดการ “บําบัดทุกข์ บํารุงสุข” เพื่อพี่น้องประชาชนได้มีคุณภาพชีวิตที่ดีอย่างยั่งยืนต่อไป
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood